b'\n_START_ARTICLE_\nKurdistans historie\n_START_PARAGRAPH_\nKurdistans historie er historien til det kurdiske folk som en etnisk gruppe. Historisk sett har kurderne v\xc3\xa6rt bosatt i de fjellrike omr\xc3\xa5dene s\xc3\xb8r for Kaukasia, hovedsakelig i fjellkjedene Zagros- og Taurusfjellene, et geografisk omr\xc3\xa5de som kollektivt refereres til som Kurdistan. De fleste kurdere snakker kurdisk, et indoeuropeisk spr\xc3\xa5k som tilh\xc3\xb8rer den nordvestlige iranske spr\xc3\xa5kgreinen. Kurdistan er best\xc3\xa5r av fire ulike deler som i dag utgj\xc3\xb8r omr\xc3\xa5der i nasjonalstatene Tyrkia, Irak, Iran og Syria._NEWLINE_Kurdiske folk har et av de lengste etniske historier i Midt\xc3\xb8sten. Deres slekt eller folkegruppe er datert tilbake s\xc3\xa5 tidlig som 2400 f.Kr. da de var bosatt i de samme landomr\xc3\xa5der som de gj\xc3\xb8r i dag. Imidlertid har mange utenlandske invasjoner og innvandrere formet det kurdiske folk i \xc3\xa5rhundrenes l\xc3\xb8p. Selv om kurdisk er blitt underlagt arabisk innflytelse og kurdere har fulgt islams l\xc3\xa6re siden den arabiske invasjonen p\xc3\xa5 600-tallet, har deres kultur forblitt s\xc3\xa6rskilt egenartet fra alle andre som omgir dem. Denne tidlige separatisme kan ha lagt grunnlaget for de problemer som kurderne siden har hatt med folkegrupper i deres omr\xc3\xa5der._NEWLINE_Det er flere hypoteser og teorier til opphavet og forfedrene til kurderne, blant annet kordiere (som utgjorde et eget rike i nordlige Mesopotamia i antikken) og medere (et iransk folk som bodde i Media, nord for Persia, i oldtiden). I forhistorisk tid styrte oldtidsrikene til mitanniere, kassittere og hourittere i disse fjellomr\xc3\xa5dene, liggende mellom det iranske h\xc3\xb8ylandet og elven Eufrat. Mederne opprettet et rike p\xc3\xa5 700-tallet f.Kr. som i 612 f.Kr. ble erobret av det mektige Assyria. Denne datoen er betraktet av dagens kurdiske nasjonalister som begynnelsen av det f\xc3\xb8rste kurdiske tidsregningen. Ogs\xc3\xa5 et delvis j\xc3\xb8disk opphav til kurderne er blitt fremmet._NEWLINE_De tidligst kjente kurdiske dynastier under islamsk styre (900- til 1100-tallet) er hasanwayhidene, marwanidene, shaddadidene, fulgt av Ajjubide-dynastiet som ble grunnlagt av Saladin. _NEWLINE_Slaget ved Khaldoran i 1514 er et viktig vendepunkt i kurdisk historie, og som markerer alliansen mellom kurderne med osmanerne. Sharafnama (kurdisk: \xc5\x9eerefname, \xc2\xabSharafs bok\xc2\xbb) fra 1597 av Sharaf Khan Bidlisi er den f\xc3\xb8rste skriftlige redegj\xc3\xb8relse av kurdisk historie. _NEWLINE_Den kurdiske historie p\xc3\xa5 1900-tallet er markert av framvekst av kurdisk nasjonalisme som hadde som m\xc3\xa5l \xc3\xa5 opprette et uavhengig Kurdistan, som berammet ved Fredsavtalen i S\xc3\xa8vres i 1920. Delvis selvstyre ble kortvarig oppn\xc3\xa5dd i Kurdistan Uyezd (kurdisk: Kurdistana Sor, \xc2\xabR\xc3\xb8de Kurdistan\xc2\xbb) i 1923\xe2\x80\x931926, opprettet av Lenin i Sovjetunionen. Det samme i Irakiske Kurdistan siden 1991. Derimot har Tyrkiske Kurdistan (kurdisk: Kurdistana Tirkiyey\xc3\xaa) v\xc3\xa6rt preget av en bev\xc3\xa6pnet konflikt mellom Kurdistans arbeiderparti (PPK) og Tyrkias h\xc3\xa6r som har vart fra 1984 og til 1999, og denne regionen fortsetter \xc3\xa5 v\xc3\xa6re ustabil og urolig med fornyet voldsutbrudd p\xc3\xa5 2000-tallet.'